b'\n_START_ARTICLE_\nVarmijos Moz\xc5\xabr\xc5\xb3 vaivadija\n_START_SECTION_\nGeografija\n_START_PARAGRAPH_\nPlotas 24 174\xc2\xa0km\xc2\xb2. Vakaruose ribojasi su Pamario vaivadija, pietvakariuose\xc2\xa0\xe2\x80\x93 Kujavijos Pamario vaivadija, pietuose\xc2\xa0\xe2\x80\x93 Mazovijos vaivadija, o rytuose\xc2\xa0\xe2\x80\x93 Palenk\xc4\x97s vaivadija._NEWLINE_Varmijos Moz\xc5\xabr\xc5\xb3 vaivadijoje yra Moz\xc5\xabrijos e\xc5\xbeerynas, kuriame yra apie 2700 e\xc5\xbeer\xc5\xb3._NEWLINE_Vaivadijos \xc5\xa1iaur\xc4\x97je, prie sienos su Kaliningrado sritimi yra ma\xc5\xbeesnioji Romintos girios dalis (did\xc5\xbeioji dalis yra Kaliningrado srities Nesterovo rajone).\n_START_SECTION_\nIstorija\n_START_PARAGRAPH_\nVarmijos Moz\xc5\xabr\xc5\xb3 vaivadija buvo \xc4\xafkurta 1999 m. sausio 1 d. i\xc5\xa1 buvusios Ol\xc5\xa1tyno vaivadijos ir dideli\xc5\xb3 Elbingo ir Suvalk\xc5\xb3 vaivadijos dali\xc5\xb3, taip pat prijungiant dal\xc4\xaf Tor\xc5\xabn\xc4\x97s, Cechanuvo ir Ostrolenkos vaivadij\xc5\xb3.\n_START_SECTION_\nAdministracinis suskirstymas\n_START_PARAGRAPH_\nVarmijos Moz\xc5\xabr\xc5\xb3 vavadija sudaryta i\xc5\xa1 dviej\xc5\xb3 miest\xc5\xb3-apskri\xc4\x8di\xc5\xb3 ir 19 apskri\xc4\x8di\xc5\xb3. Savo ruo\xc5\xbetu apskirtys suskirstytos \xc4\xaf 116 vals\xc4\x8di\xc5\xb3: 16 miesto, 33 miesto-kaimo ir 67 kaimo vals\xc4\x8di\xc5\xb3.'